“Liverpul” APLda mag‘lubiyatsiz seriya qayd etish bo‘yicha “Chelsi”ni ortda qoldirdi. “Arsenal”ning rekordigacha 8 o‘yin qoldi

“Liverpul” Angliya chempionatining qoldirilgan 18-tur bahsida “Vest Hem”dan ustun keldi (2:0).

Yurgen Klopp jamoasi Angliya chempionatidagi mag‘lubiyatsiz seriyasini 41 o‘yinga yetkazdi. Bu borada “qizillar” “Chelsi”ning 2004—2005-yillardagi ko‘rsatkichini (40 o‘yinlik mag‘lubiyatsiz seriya) ortda qoldirdi.
Angliya oliy divizionida ketma-ket g‘alabaga qozonish bo‘yicha “Liverpul” faqat “Nottingem Forest” (1977—1978-yillarda, 42) va “Arsenal”dan (2003—2004-yillarda, 49 o‘yin) ortda qolmoqda.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!